**Факультатыў “Падарожжа ў краіну Займальнай матэматыкі”**

**4 клас**

**Козел Галіна Вацлаваўна,**

настаўнік пачатковых класаў

Геранёнскай СШ

**Занятак 11.** Вуліца Звілістая

**Тэма:** Рашэнне задач рознымі спосабамі

**Мэта:**

* разгледзець задачы, рашэнне якіх магчыма некалькімі спосабамі, вызначыць станоўчыя бакі кожнага спосаба рашэння;
* развіваць матэматычныя здольнасці, пазнавальную і творчую актыўнасць;
* выхоўваць павагу друг да друга; фарміраваць цікавасць да матэматыкі.

**Абсталяванне:** малюнак лесвіцы,смайлікі, гадзіннік з секунднай стрэлкай, сшыткі

**Ход занятка**

1. **Арганізацыйны момант**

Празвінеў ужо званок,

Пачынаем наш урок.

Прапаную сябраваць

І ўсім разам працаваць.

Я жадаю, каб сёння на занятку вы працавалі з цікавасцю, радасцю, з павагай адзін да аднога.

Кожны чалавек у сваім жыцці імкнецца дасягнуць высокіх вяршынь і ўзняцца на самую верхнюю прыступку. Вось і мы паспрабуем падняцца на самую верхнюю прыступку нашай лесвіцы (малюнак лесвіцы).

І першая прыступка нашай лесвіцы – размінка для розуму.

1. **Размінка для розуму**

***Задачы.***

* Сініца за адзін дзень праляцела 100 км, а паштовы голуб на 400 км больш. Колькі км праляціць паштовы голуб за 2 дні?
* Пеця і Міша маюць прозвішчы Бялоў і Чарноў. Якое прозвішча мае кожны з хлопцаў, калі Пеця на 2 гады старэйшы за Бялова?
* Арангутан спіць 12 гадзін у суткі. Колькі гадзін будзе не спаць арангутан на працягу 3 сутак?
* 86 школьнікаў адправіліся на экскурсію ў 2-х аднолькавых аўтобусах. Пасля пасадкі прыйшлося двух чалавек перасадзіць з аднаго аўтобуса ў іншы, каб у кожным аўтобусе стала пароўну. Колькі дзяцей было ў кожным аўтобусе спачатку?

***Разгадай заканамернасць і працягні лікавы рад:***

* 15\*2, 30, 15\*3, 45, …
* 11, 44, 12, 48, 13, 52,…

1. **Знаёмства з новым матэрыялам**

***Этап актуалізацыі ведаў***

Наступная прыступка нашага занятка – новыя веды. Давайце паспрабуем сфармуляваць тэму занятка. Для гэтага звернем увагу на наступныя запісы:

Р = 15+10+15+10 = 50 (см)

Р = (15+10) × 2 = 50 (см)

Р = 15×2 + 10×2 = 50 (см)

- Што вы бачыце? (Тры спосабы рашэння адной задачы)

- Мы ўжо ведаем, што адна задача можа мець некалькі правільных рашэнняў. А для чаго нам трэба ўмець рашаць задачы рознымі спосабамі?

- Уменне бачыць некалькі спосабаў рашэння задачы вельмі карысна для чалавека. Яно можа дапамагчы не разгубіцца і знайсці выхад з, здавалася б, безнадзейнай сітуацыі. І тэма нашага занятка – «Рашэнне задач рознымі спосабамі».

- Сфармулюем задачы занятка.

***Рашэнне задачы рознымі спосабамі***

На першай градцы расло ў пяць разоў больш кустоў клубніц, чым на другой. Калі з першай градкі перасадзілі 22 куста на другую градку, то лік кустоў клубніц на кожнай градцы стаў аднолькавым. Колькі кустоў клубніц было на кожнай градцы першапачаткова?

1 спосаб

1. 22:2 = 11(к.) 2)11×5 = 55(к.)

2 спосаб

1. 22+22 = 44 (к.) 2) 44:4 = 11 (к.) 3) 11×5 = 55 (к.)

3 спосаб

1. 5+1 = 6 (ч.)
2. 6:2 = 3 (ч.)
3. 5-3 = 2 (ч.)
4. 22:2 = 11(к.)
5. 11×5 = 55 (к.)

Адказ: на адной градцы было 55 кустоў клубніц, а на другой – 11 кустоў.

- Які спосаб для вас быў лягчэйшы?

1. **Фізкультхвілінка**

Фізкультхвілінка для вачэй (праследаваць рух секунднай стрэлкі вачыма).

- Секундная стрэлка зрабіла адзін круг, а гэта значыць прайшла адна хвіліна (паказваецца мінутная стрэлка).

Я – вясёлая Хвілінка

Я на месцы не сяджу

А што робіцца ў свеце

За хвіліну раскажу.

-А вы ведаеце, што кожную мінуту на заводзе, які вырабляе халадзільнікі, выходзіць больш чым 100 новых прыбораў. На кандытарскай фабрыцы за 1 мінуту выпускаюць 78 кг цукерак. Кожную мінуту з канвеера аўтамабільнага завода сходзіць 1 новы аўтамабіль.

Вось чаму людзі шануюць і эканомяць кожную мінуту сваёй працы. Бо гэта хлеб, малако, новыя падручнікі, тэлевізары, аўтамабілі.

- А у нас на ўроку кожная мінутка - новыя веды.

1. **Работа ў парах**

Наступная прыступка нашага занятка “Чароўная мінутка». Прапаную выканаць за 1 мінуту выканаць наступнае заданне. Трэба рашыць прыклады. Для эканоміі часу будзем запісваць толькі адказы.

(583+64+16)-583= (76+18)+24+202 =

(269+45)+(65+731) = 263+126+264+137 =

31+(57+169)+43 = 529+317+83+11 =

(376+259)-375 = 280 × 2 × 5 =

20 × 478 × 5 = 5 × 245 × 2 × 2 × 5 =


***Праверка работы ў парах***

* Чаму мы паспелі рашыць столькі прыкладаў? (Таму, што рашалі іх зручным спосабам)

1. **Рашэнне задачы зручным спосабам**

***Знайдзі плошчу фігуры***

Апошняя прыступка нашага занятка – “Знайдзі плошчу фігуры»



13 см


17 см

9 см

28 см

***Рашэнне задачы***

*1 спосаб*




1)23-13=15 (см)

2)17×15=255(см2)

3)9×13=117 (см2)

4)255+117=372(см2)

*2 спосаб*



1)17-9=8(см)


2)28×9=252(см2)

3)28-13=15(см)

4)15×8=120(см2)

5)120+252=372(см2)

*3 спосаб*



1)17×28=476(см2)

2)17-9=8(см)

3)13×8=104(см2)

4)476-104=372(см2)

Адказ: 372 см2

- Які спосаб для вас быў лягчэйшы?

1. **Падвядзенне вынікаў.**

- Якая была тэма нашага занятка? Для чаго трэба ўмець рашаць задачы рознымі спосабамі? Ці выканалі пастаўленныя задачы?

1. **Рэфлексія «Лесвіца поспеху»**

Вось мы і дасягнулі апошняй прыступкі нашай лесвіцы. Калі вам было цікава працаваць на занятку, было ўсё зразумела – пастаўце свой смайлік на апошнюю прыступку «Лесвіцы поспеху». Калі у вас узніклі цяжкасці – пастаўце свой смайлік на прыступку таго задання, якое было незразумелым.